er det et problem at bruge tables?
nej. sider, der er opbygget i tables, kan ranke lige så godt, som alle andre sider. søgemaskinerne er i princippet ligeglade.
der hvor tables kan give lidt problemer, er, at det kan være svært at kode meget komplekse sider på en ligeså kompakt måde med tables som med xhtml og css. det sidste giver en renere kode og derfor mindre støj.
en ren kode er bedre. bare ikke så meget.
det er langt fra alle sider, der er bygget på tables, hvor den færdige kode bliver urimeligt tung. tables kan opbygges mere eller mindre elegant, og hvis det færdige resultat samlet set ikke bliver alt for tungt, så er det ikke noget du i forhold til seo behøver at ligge søvnløs over.
der er meget vigtigere ting end at tage stilling til tables eller ej. er det let for dig og dine udviklere at opbygge siderne uden tables, så gør det da, men er det et kæmpe problem så glem det og fokuser i stedet for på alle de andre ting, som alligevel har meget større betydning for din optimering (f.eks. dine tekster og links til dit website).